સામગ્રી: નાગરિકતા સંશોધન કાયદાને લઈને દિલ્હીની જામિયા મિલિયા ઇસ્લામિયા યુનિવર્સિટી, સીલમપુર પછી શુક્રવારે દિલ્હી ગેટ પર વિરોધપ્રદર્શન થયું. શનિવારે બિહાર બંધનું એલાન પણ આપવામાં આવ્યું.

અત્યાર સુધી વિરોધ પ્રદર્શનમાં અનેક લોકો મૃત્યુ પામ્યાં હોવાની ઘટના બની છે. ઉત્તર પ્રદેશમાં થયેલાં હિંસક વિરોધપ્રદર્શનોમાં 9 લોકો મૃત્યુ પામ્યાં હતાં.

નાગરિકતા સંશોધન કાયદા સંદર્ભે કેન્દ્ર સરકાર મુસ્લિમ સમાજને ભરોસો આપી રહી છે કે આનો ભારતની કોઈ પણ વ્યક્તિ સાથે કંઈ પણ પ્રકારનો સંબંધ નથી. 

પરંતુ મુસલમાનોનો એક મોટો સમુદાય ડરી રહ્યો છે કે નાગરિકતા સંશોધન કાયદા પછી કેન્દ્ર સરકાર એનઆરસી લાવશે અને પછી તેમને દેશમાંથી બહાર કાઢવામાં આવશે.

જોકે, કેન્દ્ર સરકારે જાહેરાત આપીને કહ્યું છે કે કોઈ પણ આ અફવા પર ધ્યાન ન આપે અને નાગરિકતા સંશોધન કાયદો માત્ર પાકિસ્તાન, અફઘાનિસ્તાન અને બાંગ્લાદેશના લઘુમતી સમુદાયને નાગરિક્તા આપે છે, ભારતમાં કોઈની નાગરિકતા છીનવતો નથી.

લગભગ આખા દેશમાં થઈ રહેલું વિરોધપ્રદર્શન કોઈ એક દિશામાં જતું જોવા મળતું નથી અને ન કોઈ મોટું સંગઠન નેતૃત્વ કરતું દેખાઈ રહ્યું છે. જોકે, મુસ્લિમ સહિત દરેક સમુદાયના લોકો વિરોધપ્રદર્શમાં હિંસાની નિંદા કરે છે. 

જામા મસ્જિદના શાહી ઇમામ શું બોલ્યા?

જામા મસ્જિદના શાહી ઇમામ અહમદ બુખારી

દિલ્હીની જામા મસ્જિદમાં શુક્રવારની નમાઝ પછી લોકોએ વિરોધ માર્ચ કાઢી હતી. આ પ્રદર્શનમાં ભીમ આર્મીના પ્રમુખ ચંદ્રશેખર આઝાદ પણ હાજર હતા.

પોલીસે તેમની ધરપકડ કરી છે અને તેમને 14 દિવસની ન્યાયિક કસ્ટડીમાં મોકલી દેવામાં આવ્યા છે.

વિરોધપ્રદર્શનને લઈને દેશભરમાં અનેક લોકની અટકાયત થઈ છે અને હિંસા અંગે પોલીસ ફરિયાદો પણ થઈ છે.

જામા મસ્જિદના વિરોધપ્રદર્શન અગાઉ  શાહી ઇમામ અહમદ બુખારી મંગળવારે કહી ચૂક્યા હતા કે નાગરિકતા સંશોધન કાયદાને ભારતના મુસ્લિમ સાથે કોઈ સંબંધ નથી. 

જોકે, તેમણે એમ પણ કહ્યું હતું કે, વિરોધપ્રદર્શન કરવું એક લોકતાંત્રિક અધિકાર છે અને કોઈને વિરોધ પ્રદર્શિત કરવાથી રોકી ન શકાય.

સમાચાર સંસ્થા એએનઆઈને આપેલા નિવેદનમાં તેમણે કહ્યું હતું, "વિરોધ કરવો ભારતના લોકોનો લોકતાંત્રિક અધિકાર છે, કોઈ પણ આપણને આ કરવાથી રોકી શકશે નહીં. જોકે, એ મહત્ત્વપૂર્ણ છે કે આપણે તેને નિયંત્રણમાં રહીને કરવો અને સૌથી મહત્ત્વપૂર્ણ વાત છે કે આપણે આપણી ભાવનાઓને નિયંત્રણમાં રાખીને આ કરીએ."

તેમણે કહ્યું કે, નાગરિકતા સંશોધન કાયદો (CAA) અને રાષ્ટ્રીય...\nઅગાઉની સામગ્રીનો સારાંશ નીચે મુજબ કરી શકાય છે:
નાગરિકતા સંશોધન કાયદાની સામે દેશના મોટા ભાગના વિસ્તારોમાં લોકો રસ્તા પર છે. ઉત્તર પ્રદેશ, બિહાર, કર્ણાટક અને દિલ્હી સહિત અનેક રાજ્યોમાં હિંસાની ઘટનાઓ પણ ઘટી છે.